Alpheus ǃNaruseb

Alpheus lGou-!na !Naruseb ( o o tshotsweng ka Mopitlo a le masome mabedi ngwaga wa 1954) ke mopolotiki wa kwa Namibia o o berekileng kwa palamenteng ya Namibia ka maemo a a farologaneng. Ke leloko la SWAPO, le le berekileng a le tona fa e sale ka 1997 le mo palamenteng fa e sale 1995.

 Botshelo jwa a le mmotlana le thuto 
!Naruseb o tshotswe ka Mopitlo a le masome mabedi ngwaga wa 1954 kwa Usakos, kwa kgaolong ya Erongo. Go tswa ka 1970 go tsena 1975, o tsene sekolo se segolwane sa Martin Luther High kwa Okombahe. Morago o ne a ya go berekela Rossing Uranium mo maemong a a farologaneng."!Naruseb, Alpheus (RESIGNED)". Parliament of Namibia. Retrieved 20 October 2025. O ithutetse molao kwa University of Namibia.

 Tsa pereko 
!Naruseb o nnile leloko la SWAPO ka 1975 a le dingwaga di le masome mabedi le motso. Ngwaga o o latelang o ne a simolola go bereka e le morulaganyi wa tsa tlhokomelo kwa moepong wa Rossing Uranium kwa Arandis, tiro e a e dirileng go fitlhelela ka 1980. Mo ngwageng oo, o ne a bereka mo ofising ya botsalano jwa mehama kwa moepong, go fitlhelela ka boipuso ka ngwaga wa 1990. Fa go ipaakanyediwa boipuso,ka dingwaga tsa 1980 di ya bokhutlong, e ne e le mokwaledi wa SWAPO wa itsholelo. Morago ga go bereka ka nakwana e le morulaganyi mogolo wa makgotla kwa SWAPO go tswa ka 1990 go tsena 1991, o ne a nna leloko la komiti ya legare ya SWAPO ngwaga oo. Go tswa ka 1992 go tsena 2002, !Naruseb e ne e le moeteledipele wa tsa phatlalatso mafoko mo phathing ya SWAPO. O ne a tlhophiwa gape go nna mopalamente ka 1995.Alpheus !Naruseb Archived 2011-06-11 at the Wayback Machine at the Namibia Institute of Democracy, 2007

Ka 1997, !Naruseb o ne a thapiwa go nna mothusa tona wa lephata la go tshwara ditlhapi le didirisiwa tsa metsi, o ne a nna mo maemong ao go fitlhelela a fudugela kwa lephateng la melao go nna mothusa tona wa lone ka 2003. Ka 2005 o ne a tlhatlosiwa maemo go nna tona wa tsa pereko ka fa tlase ga puso ya tautona o mosha Hifikepunye Pohamba. Ka 2008, !Naruseb o ne a fudusediwa kwa maemong a tona wa ditsha, a tlhatlhama Jerry Ekandjo.Profile afdevinfo.com !Naruseb o ne a supa fa a sa itumelele bonya jo lefatshe le fetolwang ka bone kwa Namibia, a gakolola gore molao o fetolwe go baya kwa pele go fudusiwa ga batlhoki.Maletzky, Christof (14 October 2008). "Minister wants to fast-track land reform". The Namibian. Archived from the original on 17 October 2008.

Mo pusong ya ga Hage Geingob, !Naruseb o ne a tlhomiwa tona wa tsa mesepele ka Mopitlo 2015."Geingob announces Cabinet". The Namibian. 20 March 2015. Ka 2018 o ne a fudusediwa kwa maemong a tona wa temothuo, metsi le masimo.Matthys, Donald (8 February 2018). "President reshuffles Cabinet—Vice President relieved of duties". Namibia Economist. O ne a ithola marapo mo sepolotiking ka 2020.

 Dietsele 
!Naruseb o ne a fiwa tlotla ya o o gaisitseng, ka maemo a bobedi ka tiro e a e dirileng go feta e a e thapetsweng, ka Phatwe 2024 ke tautona Nangolo Mbumba."President Mbumba confers national honours | nbc". www.nbcnews.na. Retrieved 2025-10-10

 Metswedi